钦定古今图书集成/明伦汇编/官常典/第293卷 > 赵汝谈
## 钦定古今图书集成/明伦汇编/官常典/第293卷 > 赵汝谈

其文异之，语参知政事施师点曰：‘是子他日有大名
于世’。调汀州教授，改广德军，添差江西安抚司干办
公事。尝从朱熹订疑议十数条，熹嗟异之。佐丞相赵
汝愚定大策，汝愚欲骤以词掖处之，力辞去，持祖母”
服。汝愚去国，其弟汝谠力上疏乞留。汝愚斩𠈁胄，闻
者吐舌。兄弟罹党祸，斥去。寻调安庆府教授。差浙
东安抚司干办公事。丁母忧，免丧，召为大社令。时𠈁
胄用事炽甚，汝谈痛愤，登坛读祝，大呼𠈁胄及陈自
强名，自强不能堪。他日，指汝谈曰：“末坐白晳者何人？”
汝谈不为动。以参知政事李璧荐，召试馆职，擢正字。
是时，吴曦叛，上下束手，或请就以曦为王，其人造汝
谈，汝谈诘之曰：“孰欲王曦者，可斩。”其人面发赤，不能
对，遂以言去，主管崇道观，添差通判嘉兴府，与郡守
王介志合，改知无为军，与光州守柴中行、安丰守陆
峻俱称循吏。时金人内变，有旨令献料敌、备边二策。
其《料敌之策》曰：“祸乱犹在河北，未遽至河南，盖豪雄
择形势，大盗窥货宝、金帛、重器俱聚河北，河南无大
川为之险，欲起安所凭？且金素”以河南近我置守，多
完颜氏亲党，其下亦令蕃汉错居，所以防虑备尽。纵
彼丧乱，守将欲叛则自叛，何至相率尽反。然有天下
者，自不容易一日废备，岂以金人存亡之𠋫，为吾缓
急哉？其备边之策曰：“今边州大抵无城，缺兵少粮，铠
仗不足，若使自办，何所取资，丐诸朝廷，安得力给。若
仿古藩封，拔用英杰，守郡则并租税市榷之利尽与
之，免其共贡。上不置监临，下悉听选辟，民得自赋，兵
得自募，凡百悉听所为。其有功者亦不遽徙，就峻爵
秩，增异车服，给美田宅，官其子孙，凡可优宠，无不极
至。使内为公卿，虽贵曾不如守边之乐。如此则有才
者争自奋励，缓急必能出死力报上。”于后河南二十
馀年犹为金守，宋沿边诸郡权大削，兵事无肯任责
者，汝谈之言，若蓍龟然。改湖北提举常平，振饥尽力。
知温州，改知外宗正，作诗勉其族属，皆望风而化。迁
江西提举常平。宁宗崩，以哀痛得疾，《贺理宗表》，力寓
劝戒。陈硕曰：“此谏书也。”数丐祠，授江西转运判官，辞
不获，命之官一月，以言者罢。先是，汝谈因疾去官，言
者谓其傲睨轩冕，不乐为世用。至是，弥远不与祠，迺
杜门著述。端平初，以礼部郎官召入对，言：“倚用老成，
广集忠智，访求众敝之原，辟取可行之策，以饬积蠹
之蛊，而成终泰之功者，愿加圣心焉。”又言：“大佞似忠，
大奸似圣，未免信向。而擢任之始，未见甚失，久乃寖
至差讹，则纲维之臣，将不能不执，议论之士将不得
不言。执之坚，宁不疑其侵权；言之数，宁不意其卖直。
至是，则不特是非邪正易位，而黜陟予夺失中多矣。”
又曰：“外之得以窒吾听、杂吾目、扰吾天君者，以吾未
得虚一而静之理也。苟得之，导我声色而不能入，投
我宝货而不能中，扇我以功名而不能动，凝然湛然，
孰得干之哉？”改秘书少监兼权直学士院。时集议出
师，汝谈反复言不可轻战，而和尤非计。既而三京收
复，虽前言用兵不便者，亦喜，汝谈独有忧色。未几，洛
师败，朝论始服其先见。迁宗正少卿兼权直，兼编修
国史、检讨实录，兼崇政殿说书。因讲《论语》而言：“汉元
帝恭俭无过，惟以刚不克改，明不能绎，优”柔不断，而
汉业遂衰。权吏部侍郎，升侍读兼直学士院兼同修
国史院同修撰，以所注《易》进讲。时朝议履亩称楮，汝
谈言非便，迕时宰意。京师军变，宰相乞贬秩，上已允
汝谈奏恐失体，持不可。草答诏，以为贬秩易，审举措
难，宰相滋不悦，以言去国，提举崇禧观。起知婺州，四
辞不允。至郡，力丐祠，召赴行在，四辞，权礼部侍郎兼
学士院，力辞兼直。时金兵新破，三阃增秩，称提官楮，
四郡获赏，汝谈独蹙额登对，首疏言：“边面无可倚仗，
乞超越拘挛，简拔俊杰，如吴用周瑜、鲁肃，晋任祖逖、
陶侃故事，使之各分方面，连数十城，推毂授权，尽归
赐履。巴蜀一人，荆襄一人，两淮各一人，一切便宜行
事，不复更从中御，庶几伸缩由己，机用出心。”盖推广
乡者备边之策。且曰：“臣之此策，行于开禧未用兵之
前，决不至罹今日之患。”其论楮法，尤中时弊，上称叹
久之，且谓：“卿文学高世，宜代予言，力辞何为？”卒以老
祈免，章四上，免兼直，改侍讲。数日，仍兼直学士院。五
辞权给事中、权刑部尚书。及卒，转两官。遗表上，又转
四官。汝谈天资绝人，沈思高识，自少至老，无一日去
书册。其论《易》，以为“为占者作《书》，尧、舜二典宜合为一，
禹功只施于河、洛，《洪范》非箕子之作，《诗》不以小序为
信，《礼记》杂出诸生之手，《周礼》宜傅会女主之书”，要亦
卓绝特立之见。为文章有天巧，笃于伦谊而忘仇怨，
御史王益祥尝劾之。后汝谈官其乡，益祥愧，不敢见
汝谈，乃数过之，相得欢甚。尝论议：“韩非、李斯皆有荀
卿之才，惟其富贵利欲之心重，故世得而贱之；惟卿
独能守其身，不苟希合，士何可不自重哉？”所著有《易》
《书》《诗》《论语》《孟子》《周礼》《礼记》《荀子》《庄子》《通鉴》《杜诗注》。

===赵汝述===按《宋史》本传，“汝述字明可，太宗八世孙。曾祖士说，从
二帝北迁，临河骂敌而死。汝述登淳熙十一年进士
第，调南剑州顺昌尉。嘉定六年，诏主管官告院，自是
常兼宰士。累迁将作少监，权侍立修注官。八年，除起
居郎，兼密院都承旨，俄迁兵部侍郎，以母忧去。服阕，
改刑部侍郎，迁尚书，知平江府，卒。汝述为尉，应诏上”
封事，论议恳恻。立朝荐引，多知名之士，然为时相所
亲，躐跻通显，人亦以此少之。